**EXPUNERE DE MOTIVE**

|  |  |  |  |  |  |  |
| --- | --- | --- | --- | --- | --- | --- |
| ***Secțiunea 1***  ***Titlul proiectului de act normativ***  Lege pentru modificarea și completarea Ordonanței de urgență a Guvernului nr. 57/2019 privind Codul administrativ | | | | | | |
| ***Secțiunea a 2-a***  ***Motivul emiterii actului normativ*** | | | | | | |
| 2.1. Sursa proiectului de act normativ  Proiectul de act normativ transpune Directiva (UE) 2019/1152 a Parlamentului European și a Consiliului din 20 iunie 2019 privind transparența și previzibilitatea condițiilor de muncă în Uniunea Europeană, publicată în Jurnalul Oficial al Uniunii Europene, seria L, nr. 186, din data de 11 iulie 2019, cu aplicabilitate în domeniul funcției publice și funcționarilor publici, prin modificarea și completarea Ordonanței de urgență a Guvernului nr. 57/2019 privind Codul administrativ.  2.2. Descrierea situației actuale  În conformitate cu prevederile art. 288 alin. (3) din Tratatul privind funcţionarea Uniunii Europene din 25 martie 1957, publicat în Jurnalul Oficial al Uniunii Europene, nr. C 115 din 9 mai 2008, directiva este obligatorie pentru fiecare stat membru destinatar cu privire la rezultatul care trebuie atins, lăsând autorităților naționale competența în ceea ce privește forma și mijloacele.  Directiva (UE) 2019/1152 a Parlamentului European și a Consiliului din 20 iunie 2019 privind transparența și previzibilitatea condițiilor de muncă în Uniunea Europeană, publicată în Jurnalul Oficial al Uniunii Europene, seria L, nr. 186, din data de 11 iulie 2019, denumită în continuare Directiva (UE) 2019/1152 a Parlamentului European și a Consiliului are ca scop îmbunătățirea condițiilor de muncă prin promovarea unor forme mai transparente și previzibile de muncă și prevede drepturile minime care se aplică lucrătorilor din Uniunea Europeană, precum și excepțiile aplicării acesteia.  Astfel, Directiva (UE) 2019/1152 a Parlamentului European și a Consiliului cuprinde norme referitoare la categoriile de informații care trebuie să fie comunicate salariaților de către angajator la angajare, precum și în situația modificării raportului de muncă, termenele și modalitatea în care informațiile trebuie comunicate, cerințele minime privind condițiile de muncă, precum și excepțiile instituite cu privire la acestea, dreptul la reparații cuvenite salariaților în cazul în care le sunt încălcate drepturile care decurg din Directiva (UE) 2019/1152 a Parlamentului European și a Consiliului, precum și protecția acestora împotriva tratamentului sau a consecințelor nefavorabile, sancțiunile adoptate de statele membre ale UE în cazul nerespectării dispozițiilor naționale adoptate în temeiul Directivei (UE) 2019/1152 a Parlamentului European și a Consiliului sau a dispozițiilor relevante aflate deja în vigoare care vizează drepturi incluse în domeniul de aplicare al directivei, dispoziții tranzitorii și finale, precum și termenul pentru transpunerea Directivei (UE) 2019/1152 a Parlamentului European și a Consiliului.  Totodată, în conformitate cu art. 1 alin. (6) din Directiva (UE) 2019/1152 a Parlamentului European și a Consiliului, statele membre pot să prevadă, pe baza unor motive obiective, că dispozițiile prevăzute în Capitolul III Cerințe minime privind condițiile de muncă nu se aplică funcționarilor publici, serviciilor publice de urgență, forțelor armate, autorităților polițienești, judecătorilor, procurorilor, anchetatorilor sau altor servicii de aplicare a legii.  În data de 05.07.2019 a fost publicată în Monitorul Oficial al României, Partea I nr. 555 din 05 iulie 2019 Ordonanța de urgență a Guvernului nr. 57/2019 privind Codul administrativ, care prevede unele dintre dispozițiile care sunt cuprinse în Directiva (UE) 2019/1152 a Parlamentului European și a Consiliului.  Art. 413 din Ordonanța de urgență a Guvernului nr. 57/2019, cu modificările și completările ulterioare, prevede că la baza raporturilor de serviciu dintre autorităţile şi instituţiile publice şi funcţionarii publici stă principiul egalităţii de tratament faţă de toţi funcţionarii publici, iar  orice discriminare faţă de un funcţionar public, definită în conformitate cu prevederile legislaţiei specifice privind prevenirea şi sancţionarea tuturor  formelor de discriminare, este interzisă. Totodată, art. 414 din același act normativ prevede că funcţionarul public are dreptul de a fi informat cu privire la deciziile care se iau în aplicarea prezentului cod şi care îl vizează în mod direct.  Totodată, art. 529 alin. (1) din Ordonanța de urgență a Guvernului nr. 57/2019, cu modificările și completările ulterioare, prevede categoriile de informații care trebuie să fie incluse obligatoriu în actul administrativ de numire în funcția publică, iar potrivit alin. (2) al aceluiași articol prevede că fișa postului aferentă funcției publice se anexează la actul administrativ de numire, iar o copie a acesteia se înmânează funcționarului public.  De asemenea, art. 530 din Ordonanța de urgență a Guvernului nr. 57/2019, cu modificările și completările ulterioare prevede categoriile de informații care trebuie să fie incluse obligatoriu în actul administrativ de modificare a raporturilor de serviciu.  Totodată, art. 528 alin. (5)-(7) din Ordonanța de urgență a Guvernului nr. 57/2019, cu modificările și completările ulterioare, prevede termenele și modalitatea de comunicare a actului administrativ de către autoritățile și instituțiile publice funcționarului public.  Art. 535 din Ordonanța de urgență a Guvernului nr. 57/2019, cu modificările și completările ulterioare, prevede că actele administrative întocmite cu nerespectarea dispoziţiilor [art. 528](act:3416837%20291971762)-[533](act:3416837%20291971828) sunt nule de drept. Nulitatea se constată de instanţa de contencios administrativ competentă, în condiţiile legii, iar potrivit art. 536 din același act normativ, cauzele care au ca obiect raportul de serviciu al funcţionarului public sunt de competenţa secţiei de contencios administrativ şi fiscal a tribunalului, cu excepţia situaţiilor pentru care este stabilită expres prin lege competenţa altor instanţe.  În acest sens, legislația națională cuprinde unele norme care sunt prevăzute de Directiva (UE) 2019/1152 a Parlamentului European și a Consiliului.  Astfel, pentru transpunerea normelor cuprinse în Directiva (UE) 2019/1152 a Parlamentului European și a Consiliului și care nu sunt prevăzute în legislația națională privind funcția publică și funcționarii publici este necesar să se elaboreze un proiect de lege pentru modificarea și completarea Ordonanței de urgență a Guvernului nr. 57/2019, cu modificările și completările ulterioare, care să reglementeze norme în acest sens, cu luarea în considerare a prevederilor art. 1 alin. (6) din Directiva (UE) 2019/1152 a Parlamentului European și a Consiliului, potrivit cărora statele membre pot să prevadă, pe baza unor motive obiective, că dispozițiile prevăzute în Capitolul III Cerințe minime privind condițiile de muncă, nu se aplică funcționarilor publici.  În acest context, precizăm că proiectul de act normativ are impact direct asupra funcționarilor publici din cadrul autorităților și instituțiilor publice.  Totodată, menționăm că informațiile obligatorii prevăzute la art. 4 alin. (2) lit. a)-e) și k) din Directiva (UE) 2019/1152 a Parlamentului European și a Consiliului, corespund cu informațiile prevăzute la art. 529 alin. (1) din Ordonanța de urgență a Guvernului nr. 57/2019, cu modificările și completările ulterioare, iar informațiile prevăzute la art. 4 alin. (2) lit. f) și m) din Directiva (UE) 2019/1152 a Parlamentului European și a Consiliului nu se aplică funcționarilor publici, raportat la legislația în domeniul funcției publice și funcționarilor publici.  Totodată, în ceea ce privește modalitatea de comunicare a informațiilor, conform art. 4 alin. (3) din Directiva (UE) 2019/1152 a Parlamentului European și a Consiliului, precizăm că aceasta are un caracter permisiv.  De asemenea, art. 6 alin. (1) din Directiva (UE) 2019/1152 a Parlamentului European și a Consiliului, prevede că orice modificare a elementelor raportului de muncă prevăzute la art. 4 alin. (2) trebuie să fie comunicată de către angajator salariatului, în cel mai scurt timp posibil și cel târziu la data la care intră în vigoare.  Astfel, prin proiectul de act normativ s-au reglementat toate informațiile care trebuie comunicate funcționarului public la numirea acestuia în cadrul autorității sau instituției publice sau la modificarea raportului de serviciu al acestuia și termenele de comunicare ale acestora, precum și norme cu privire la formarea și perfecționarea profesională a funcționarilor publici și contravenții.  Totodată, precizăm că prin transpunerea Directivei (UE) 2019/1152 a Parlamentului European și a Consiliului în legislația națională se asigură promovarea unor forme mai transparente și previzibile de muncă pentru funcționarii publici.  Așadar, este necesar să fie elaborat un proiect de Lege pentru modificarea și completarea Ordonanței de urgență a Guvernului nr. 57/2019, cu modificările și completările ulterioare, pe care îl supunem spre adoptare de către Parlament cu procedura de urgență, în condițiile prevăzute la art. 76 alin. (1) și (3) din Constituția României, republicată.  Totodată, precizăm că din perspectiva obiectivelor de dezvoltare durabilă prevăzute în Strategia națională pentru dezvoltare durabilă a României 2030, aprobată prin Hotărârea Guvernului nr. 877/2018, proiectul de act normativ are impact asupra raporturilor de serviciu ale funcționarilor publici, prin cunoașterea de către aceștia a drepturilor minime și a condițiilor de muncă de care beneficiază.  2.3. Schimbări preconizate  Prin proiectul de act normativ se reglementează norme pentru transpunerea prevederilor Directivei (UE) 2019/1152 a Parlamentului European și a Consiliului în domeniul funcției publice și funcționarilor publici.  Scopul proiectului de act normativ este de a reglementa în domeniul funcției publice categorii de informații minimale complete, în concordanță cu prevederile Directivei (UE) 2019/1152 a Parlamentului European și a Consiliului, aplicabile raporturilor de serviciu ale funcționarului public. În acest sens, proiectul de act normativ cuprinde dispoziții legale privind:  - reglementarea expresă a faptului că perioadele în care funcționarii publici urmează programe de formare şi perfecţionare profesională, sunt asimilate timpului de muncă și se desfășoară, atunci când este posibil, în cursul programului de lucru;  - clarificarea locului de desfășurare a activității autorității sau instituției publice, respectiv reglementarea faptului că acesta este cel stabilit potrivit actelor normative sau, după caz, actelor administrative de organizare și funcționare ale autorității sau instituției publice, în situația în care se utilizează și alte spații pentru desfășurarea activității autorității sau instituției publice, aspect care este adus la cunoștința funcționarului public prin actul administrativ de numire în funcția publică, respectiv prin actul administrativ de modificare a raporturilor de serviciu al acestuia;  - categoriile de informații care trebuie să fie comunicate de către autoritatea sau instituția publică la numirea funcționarului public sau la modificarea raportului de serviciu al funcționarului public;  - reglementarea faptului că informațiile pe care funcționarul public este îndreptățit să le primească de la autoritatea sau instituția publică, trebuie să fie comunicate, prin grija compartimentului de resurse umane, în termen de maximum 5 zile lucrătoare, de la data modificării raportului de serviciu;  - modalitatea de comunicare a informațiilor funcționarului public, respectiv în condițiile prevăzute la art. 528 alin. (6) și (7) din Ordonanța de urgență a Guvernului nr. 57/2019, cu modificările și completările ulterioare sau în format electronic, cu condiția ca acestea să fie accesibile și stocate de funcționarul public;  - reglementarea obligației persoanei care are competența legală de numire sau, după caz, a conducătorului autorității sau instituției publice să comunice, în scris, funcționarului public, orice modificare a informațiilor obligatorii la numirea acestuia în cadrul autorității sau instituției publice sau la modificarea raportului de serviciu al acestuia, în termen de 3 zile lucrătoare de la data la care a intervenit o modificare a acestora;  - data de la care informațiile comunicate funcționarului public produc efecte juridice;  - reglementarea situației în care, dacă persoana care are competența legală de numire sau, după caz, conducătorul autorității sau instituției publice nu comunică funcționarului public informațiile pe care acesta este îndreptățit să le primească la numirea acestuia în cadrul autorității sau instituției publice sau la modificarea raportului de serviciu al acestuia, precum și orice modificare a informațiilor respective, funcționarul public poate solicita, în scris, autorității sau instituției publice, comunicarea respectivelor informații, în termen de 3 zile lucrătoare de la data expirării termenelor pentru comunicarea acestora;  - reglementarea faptului că termenul de 3 zile lucrătoare reprezintă un termen de decădere; totodată, în situația în care autoritatea sau instituția publică nu comunică funcționarului public respectivele informații, în termenul menționat anterior, acesta poate sesiza instanța de contencios administrativ competentă, în condițiile și termenele prevăzute de legea contenciosului administrativ;  - reglementarea faptului că funcționarii publici care și-au exercitat dreptul de a solicita informații referitoare la raportul de serviciu în condițiile prevăzute la art. 5342 alin. (5) din Ordonanța de urgență a Guvernului nr. 57/2019, cu modificările și completările ulterioare nu pot fi sancționați sau prejudiciați în niciun fel;  - reglementarea faptului că nerespectarea dispozițiilor de către compartimentul de resurse umane referitoare la comunicarea funcționarului public a actelor administrative, conform art. 528 alin. (5) din Ordonanța de urgență a Guvernului nr. 57/2019, cu modificările și completările ulterioare, a informațiilor obligatorii la numirea funcționarului public în cadrul autorității sau instituției publice sau la modificarea raportului de serviciu a acestuia, precum și nerespectarea dispozițiilor de către persoana care are competența legală de numire sau, după caz, de către conducătorul autorității sau instituției publice referitoare la comunicarea funcționarului public a modificărilor cu privire la informațiile obligatorii la numirea acestuia în cadrul autorității sau instituției publice sau la modificarea raportului de serviciu al acestuia, constituie contravenție;  - data la care intră în vigoare prevederile proiectului de act normativ, respectiv în termen de 15 zile de la data intrării în vigoare a actului normativ, întrucât considerăm necesar să existe un termen rezonabil pentru ca persoanele cărora li se aplică prevederile proiectului de act normativ să poată să ia la cunoștință respectivele prevederi.  De asemenea, în conformitate cu art. 401 alin. (1) lit. d) și e) din Ordonanța de urgență a Guvernului nr. 57/2019, cu modificările și completările ulterioare, Agenția Națională a Funcționarilor Publici realizează evidența și managementul funcției publice și ale funcționarilor publici și monitorizează şi controlează modul de aplicare a legislaţiei privind funcţia publică, funcţionarii publici, precum şi respectarea aplicării normelor de conduită în cadrul autorităţilor şi instituţiilor publice şi înaintează ministerului de resort propuneri privind măsurile ce se impun.  Art. 409 alin. (1) din Ordonanța de urgență a Guvernului nr. 57/2019, cu modificările și completările ulterioare, prevede că autorităţile şi instituţiile publice comunică Agenţiei Naţionale a Funcţionarilor Publici, în termen de 10 zile lucrătoare de la dispunerea măsurii prin act administrativ, orice modificare intervenită în situaţia funcţionarilor publici şi a funcţiilor publice.  Totodată, art. 528 alin. (5) din Ordonanța de urgență a Guvernului nr. 57/2019, cu modificările și completările ulterioare, prevede că actele administrative se comunică, prin grija compartimentului de resurse umane, în termen de maximum 5 zile lucrătoare de la emitere, acestea fiind comunicate prin modalitățile prevăzute la art. 528 alin. (6) din același act normativ, iar dovada comunicării se face potrivit prevederilor art. 528 alin. (7) din același act normativ.  Așadar, Ordonanța de urgență a Guvernului nr. 57/2019, cu modificările și completările ulterioare, prevede un sistem de monitorizare a modalității de comunicare de către autoritățile și instituțiile publice a informațiilor referitoare la raporturile de serviciu ale funcționarilor publici.  Proiectul de act normativ reglementează norme în domeniul funcției publice și funcționarilor publici, în concordanță cu prevederile Directivei (UE) 2019/1152 a Parlamentului European și a Consiliului, aplicabile raporturilor de serviciu ale funcționarului public.  Astfel, prin transpunerea Directivei (UE) 2019/1152 a Parlamentului European și a Consiliului se asigură promovarea unor forme mai transparente și previzibile de muncă, prin cunoașterea de către funcționarii publici a drepturilor minime și a condițiilor de muncă de care beneficiază.  În acest context, proiectul de act normativ reglementează faptul că informațiile obligatorii referitoare la raportul de serviciu al funcționarului public se comunică funcționarului public în condițiile prevăzute la art. 528 alin. (6) și (7) din Ordonanța de urgență a Guvernului nr. 57/2019, cu modificările și completările ulterioare sau în format electronic, cu condiția ca, acestea să fie accesibile și stocate de funcționarul public.  Totodată, prin proiect se reglementează faptul că nerespectarea dispozițiilor de către compartimentul de resurse umane referitoare la comunicarea informațiilor obligatorii la numirea funcționarului public în cadrul autorității sau instituției publice sau la modificarea raportului de serviciu al acestuia constituie contravenție.  Astfel, prin proiectul de act normativ se reglementează un sistem de monitorizare a modalității de comunicare de către autoritățile și instituțiile publice a informațiilor referitoare la raporturile de serviciu ale funcționarilor publici.  De asemenea, raportat la art. 22 din Directiva (UE) 2019/1152 a Parlamentului European și a Consiliului, s-au prevăzut dispoziții tranzitorii, prin reglementarea faptului că funcționarii publici numiți în cadrul autorității sau instituției publice, la data intrării în vigoare a actului normativ, au dreptul de a primi informațiile prevăzute la art. 5341 din Ordonanța de urgență a Guvernului nr. 57/2019, cu modificările și completările ulterioare, care li se comunică în baza unei cereri adresate conducătorului autorității sau instituției publice, sau după caz, persoanei care are competența legală de numire.  Totodată, s-au reglementat și dispoziții finale care cuprind măsurile necesare pentru punerea în aplicare a actului normativ.  2.4. Alte informații | | | | | | |
| ***Secțiunea a 3-a***  ***Impactul socioeconomic*** | | | | | | |
| 3.1. Descrierea generală a beneficiilor și costurilor estimate ca urmare a intrării în vigoare a actului normativ  Proiectul de act normativ creează beneficii pentru funcționarii publici care sunt informați, atât la angajare, cât și la modificarea raporturilor de serviciu cu privire la dreptul de a fi informați despre elementele esențiale referitoare la raporturile de serviciu și condițiile de muncă.  Astfel, având în vedere importanța promovării unor forme mai transparente și previzibile de muncă și a drepturilor minime care se aplică funcționarilor publici, apreciem că reglementarea normelor în mediul de muncă va avea un impact pozitiv pe termen scurt, mediu și lung în ceea ce privește cariera și statutul funcționarilor publici, prin cunoașterea de către aceștia a drepturilor minime și a condițiilor de muncă de care beneficiază.  3.2. Impactul social  Raportat la art. 414 din Ordonanța de urgență a Guvernului nr. 57/2019, cu modificările și completările ulterioare, care prevede dreptul funcționarului public de a fi informat cu privire la deciziile care se iau în aplicarea Ordonanței de urgență a Guvernului nr. 57/2019, cu modificările și completările ulterioare și care îl vizează în mod direct, prin transpunerea Directivei (UE) 2019/1152 a Parlamentului European și a Consiliului în legislația națională, în proiectul de act normativ se reglementează informațiile obligatorii referitoare la raportul de serviciu al funcționarului public care trebuie comunicate la numirea acestuia în cadrul autorității sau instituției publice sau la modificarea raportului de serviciu al acestuia, precum și termenele de comunicare ale acestora, pentru promovarea unor forme mai transparente și previzibile de muncă.  Potrivit art. 1 din Protocolul nr. 12 la Convenția pentru apărarea drepturilor omului și a libertăților fundamentale, se prevede că exercitarea oricărui drept prevăzut de lege trebuie să fie asigurată fără nici o discriminare bazată, în special, pe sex, pe rasă, culoare, limbă, religie, opinii politice sau orice alte opinii, origine națională sau socială, apartenență la o minoritate națională, avere, naștere sau oricare altă situație, precum și faptul că nimeni nu va fi discriminat de o autoritate publică pe baza oricăruia dintre motivele menționate anterior.  De asemenea, art. 16 alin. (1) din Constituția României, republicată, prevede că cetățenii sunt egali în fața legii și a autorităților publice, fără privilegii și fără discriminări, iar art. 413 din Ordonanța de urgență a Guvernului nr. 57/2019, cu modificările și completările ulterioare, prevede că la baza raporturilor de serviciu dintre autoritățile și instituțiile publice și funcționarii publici stă principiul egalității de tratament față de toți funcționarii publici, iar orice discriminare față de un funcționar public, definită în conformitate cu prevederile legislației specifice privind prevenirea și sancționarea tuturor formelor de discriminare este interzisă.  Totodată, art. 2 alin. (1) din Ordonanța Guvernului nr. 137/2000 privind prevenirea și sancționarea tuturor formelor de discriminare, cu modificările și completările ulterioare prevede că prin discriminare se înțelege orice deosebire, excludere, restricție sau preferință, pe bază de rasă, naționalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice.  Astfel, în aplicarea prevederilor sus-menționate, precizăm că informațiile obligatorii referitoare la raportul de serviciu al funcționarului public trebuie comunicate funcționarului public în condițiile proiectului de act normativ fără nicio formă de discriminare.  De asemenea, având în vedere că informațiile obligatorii referitoare la raportul de serviciu al funcționarului public se pot comunica și în format electronic funcționarului public la numirea acestuia în cadrul autorității sau instituției publice sau la modificarea raportului de serviciu al acestuia, cu condiția ca, acestea să fie accesibile și stocate de funcționarul public, prin această modalitate de comunicare nu se generează costuri administrative suplimentare celor generate de reglementarea în vigoare în domeniul funcției publice și al funcționarilor publici.  3.3. Impactul asupra drepturilor și libertăților fundamentale ale omului  Prin reglementarea normelor cuprinse în proiectul de act normativ cu privire la informațiile obligatorii referitoare la raportul de serviciu al funcționarului public care trebuie comunicate la numirea acestuia în cadrul autorității sau instituției publice sau la modificarea raportului de serviciu al acestuia, precum și termenele de comunicare ale acestora, se asigură cunoașterea de către aceștia a drepturilor minime și a condițiilor de muncă de care beneficiază.  De asemenea, prin proiectul de act normativ se reglementează faptul că nerespectarea dispozițiilor de către compartimentul de resurse umane referitoare la comunicarea funcționarului public a respectivelor informații constituie contravenție, precum și că funcționarii publici nu pot fi sancționați sau prejudiciați în niciun fel pentru că și-au exercitat dreptul de a solicita respectivele informații.  3.4. Impactul macroeconomic  3.4.1. Impactul asupra economiei și asupra principalilor indicatori macroeconomici  Prin proiectul de Lege pentru modificarea și completarea Ordonanței de urgență a Guvernului nr. 57/2019, cu modificările și compeltările ulterioare nu se generează costuri administrative suplimentare celor generate de reglementarea în vigoare în domeniul funcției publice și al funcționarilor publici.  3.4.2. Impactul asupra mediului concurențial și domeniul ajutoarelor de stat  3.5. Impactul asupra mediului de afaceri  3.6. Impactul asupra mediului înconjurător  3.7. Evaluarea costurilor și beneficiilor din perspectiva inovării și digitalizării  Având în vedere că informațiile obligatorii referitoare la raportul de serviciu al funcționarului public se pot comunica și în format electronic funcționarului public la numirea acestuia în cadrul autorității sau instituției publice sau la modificarea raportului de serviciu al acestuia, cu condiția ca, acestea să fie accesibile și stocate de funcționarul public, prin această modalitate de comunicare se va asigura creșterea digitalizării activității autorităților și instituțiilor publice.  3.8. Evaluarea costurilor și beneficiilor din perspectiva dezvoltării durabile  3.9. Alte informații | | | | | | |
| ***Secțiunea a 4-a*** | | | | | | |
| ***Impactul financiar asupra bugetului general consolidat, atât pe termen scurt, pentru anul curent, cat si pe termen lung (pe 5 ani), inclusiv informații cu privire la cheltuieli și venituri*** | | | | | | |
| - în mii lei (RON) | | | | | | |
| Indicatori | Anul curent  2022 | Următorii 4 ani | | | | Media pe 5 ani |
| 2023 | 2024 | 2025 | 2026 |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare |  |  |  |  |  |  |
| plus/minus, din care: |  |  |  |  |  |  |
| a) buget de stat, din acesta |  |  |  |  |  |  |
| (i) impozit pe profit |  |  |  |  |  |  |
| (ii) Impozit pe venit |  |  |  |  |  |  |
| b) bugete locale |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) contribuții de asigurări |  |  |  |  |  |  |
| d) alte tipuri de venituri |  |  |  |  |  |  |
| 4.2. Modificări ale cheltuielilor bugetare, plus/minus, din care |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| d) alte tipuri de cheltuieli |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4. Propuneri pentru acoperirea creșterii cheltuielilor bugetare |  |  |  |  |  |  |
| 4.5. Propuneri pentru a compensa reducerea veniturilor bugetare |  |  |  |  |  |  |
| 4.6. Calcule detaliate privind fundamentarea modificărilor veniturilor și/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  b) declarația conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. | | | | | | |
| 4.8. Alte informații | | | | | | |
| ***Secțiunea a 5-a*** | | | | | | |
| ***Efectele proiectului de act normativ asupra legislației în vigoare*** | | | | | | |
| 5.1. Măsuri normative necesare pentru aplicarea prevederilor proiectului de act normativ:  În termen de 30 de zile de la data intrării în vigoare a prezentei legi, se emite Ordinul președintelui Agenției Naționale a Funcționarilor Publici pentru stabilirea formatului standard al documentelor prevăzute la art. 5341 alin. (2) din Ordonanța de urgență a Guvernului nr. 57/2019, cu modificările și completările ulterioare.  5.2. Impactul asupra legislației în domeniul achizițiilor publice  5.3. Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE)  5.3.1. Masuri normative necesare transpunerii directivelor UE  Proiectul de act normativ transpune art. 1 alin. (6), art. 3, art. 4 alin. (2) și (3), art. 5, art. 6, art. 13, art. 15, art. 16, art. 17, art. 18 alin. (1), art. 19, art. 21 și art. 22 din Directiva (UE) 2019/1152 a Parlamentului European și a Consiliului din 20 iunie 2019 privind transparența și previzibilitatea condițiilor de muncă în Uniunea Europeană, publicată în Jurnalul Oficial al Uniunii Europene, seria L, nr. 186, din data de 11 iulie 2019, care are ca obiectiv îmbunătățirea condițiilor de muncă prin promovarea unor forme mai transparente și previzibile de muncă. De asemenea, Directiva (UE) 2019/1152 a Parlamentului European și a Consiliului stabilește drepturile minime care se aplică tuturor lucrătorilor din Uniunea Europeană care au un contract de muncă sau un raport de muncă astfel cum este definit în legislație, în contractele colective de muncă sau de practicile în vigoare în fiecare stat membru, cu respectarea jurisprudenței Curții de Justiție a Uniunii Europene.  Având în vedere termenul de transpunere prevăzut de Directiva (UE) 2019/1152 a Parlamentului European și a Consiliului, proiectul de act normativ trebuie asumat de Guvern în vederea transmiterii către Parlament, cu propunerea de adoptare cu procedură de urgență, în condițiile prevăzute la art. 76 alin. (1) și (3) din Constituția României, republicată.  5.3.2. Măsuri normative necesare aplicării actelor legislative UE  Raportat la art. 288 din Tratatul privind funcționarea Uniunii Europene, care prevede că directiva este obligatorie pentru fiecare stat membru destinatar cu privire la rezultatul care trebuie atins, lăsând autorităților naționale competența în ceea ce privește forma și mijloacele, prin proiectul de act normativ se reglementează norme pentru transpunerea prevederilor Directivei (UE) 2019/1152 a Parlamentului European și a Consiliului în domeniul funcției publice și funcționarilor publici.  În acest context, este necesar să fie elaborat un proiect de Lege pentru modificarea și completarea Ordonanței de urgență a Guvernului nr. 57/2019, cu modificările și cpmpletările ulterioare, care să reglementeze norme în domeniul funcției publice și funcționarilor publici, în concordanță cu prevederile Directivei (UE) 2019/1152 a Parlamentului European și a Consiliului, aplicabile raporturilor de serviciu ale funcționarului public.  5.4. Hotărâri ale Curții de Justiție a Uniunii Europene  5.5. Alte acte normative și/sau documente internaționale din care decurg angajamente  5.6. Alte informații | | | | | | |
| ***Secțiunea a 6-a***  ***Consultările efectuate în vederea elaborării proiectului de act normativ*** | | | | | | |
| 6.1. Informații privind neaplicarea procedurii de participare la elaborarea actelor normative  6.2. Informații privind procesul de consultare cu organizații neguvernamentale, institute de cercetare și alte organisme implicate  În aplicarea art. 401 alin. (1) lit. b) din Ordonanța de urgență a Guvernului nr. 57/2019, cu modificările și completările ulterioare, prin adresele nr. 13805/31.03.2022 și nr. 13806/31.03.2022, Agenția a transmis proiectul de act normativ, spre consultare, Ministerului Dezvoltării, Lucrărilor Publice și Administrației și Ministerului Muncii și Solidarității Sociale.  Ministerul Muncii și Solidarității Sociale a formulat observații și propuneri cu privire la proiectul de act normativ, iar o parte dintre acestea au fost valorificate în proiectul de act normativ. De asemenea, prin adresa nr. 56287/06.05.2022 înregistrată la Agenția Națională a Funcționarilor Publici cu nr. 20492/09.05.2022, Ministerul Dezvoltării, Lucrărilor Publice și Administrației a formulat observații și propuneri la proiectul de act normativ supus analizei, care au fost preluate în cuprinsul acestuia în măsura în care s-a considerat că acestea corespund obiectului de reglementare.  6.3. Informații despre consultările organizate cu autorităţile administraţiei publice locale  6.4. Informații privind puncte de vedere/opinii emise de organisme consultative constituite prin acte normative  6.5. Informații privind avizarea de către:  a) Consiliul Legislativ  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi  Proiectul necesită avizul  - Consiliului Legislativ;  - Consiliului Economic și Social.  6.6. Alte informații | | | | | | |
| ***Secțiunea a 7-a***  ***Activități de informare publică privind elaborarea şi implementarea proiectului de act normativ*** | | | | | | |
| 7.1. Informarea societății civile cu privire la elaborarea proiectului de act normativ  A fost respectată procedura de consultare prevăzută la art. 7 alin. (1) din Legea nr.52/2003 privind transparența decizională în administrația publică, republicată, cu modificările ulterioare. Proiectul de act normativ, împreună cu nota de fundamentare aferentă, au fost afișate pe pagina de internet a Ministerului Dezvoltării, Lucrărilor Publice şi Administraţiei în data de 10.06.2022 la secţiunea „Transparenţă decizională/Consultări publice/Proiecte de acte normative cu caracter general”, respectiv pe pagina de internet a Agenției Naționale a Funcționarilor Publici, la secțiunea ”Transparență decizională/Proiecte de acte normative”, în data de 14.06.2022.  7.2. Informarea societății civile cu privire la eventualul impact asupra mediului în urma implementării proiectului de act normativ, precum şi efectele sănătăţii şi securităţii cetăţenilor sau diversităţii biologice | | | | | | |
| ***Secțiunea a 8-a***  ***Măsuri privind implementarea, monitorizarea și evaluarea proiectului de act normativ*** | | | | | | |
| 8.1. Măsurile de punere în aplicare a proiectului de act normativ  8.2. Alte informații | | | | | | |

Faţă de cele prezentate, a fost elaborat prezentul proiect de ***Lege pentru modificarea și completarea Ordonanței de urgență a Guvernului nr. 57/2019 privind Codul administrativ****,* pe care îl supunem spre adoptare de către Parlament cu procedura de urgență, în condițiile prevăzute la art. 76 alin. (1) și (3) din Constituția României, republicată.

|  |  |
| --- | --- |
| Ministrul dezvoltării, lucrărilor publice și administrației  **CSEKE Attila – Zoltán** | Președintele Agenției Naționale a Funcționarilor Publici  **Vasile – Felix COZMA** |
| **Avizăm favorabil:**  Viceprim – ministru  **KELEMEN Hunor** | |
| Ministrul muncii și solidarității sociale  **Marius – Constantin BUDĂI** | Ministrul afacerilor externe  **Bogdan Lucian AURESCU** |
| Ministrul finanțelor  **Adrian CÂCIU** | |
| Ministrul justiției  **Marian – Cătălin PREDOIU** | |